Ο **Μαχαμαντού Νταντά** (Mahamadou Danda, γενν. στις 25 Ιουλίου 1951) είναι πολιτικός του Νίγηρα, ο οποίος διορίστηκε πρωθυπουργός από το Ανώτατο Συμβούλιο για την Αποκατάσταση της Δημοκρατίας (CSRD) και κυβέρνησε από τις 23 Φεβρουαρίου 2010 ως τις 7 Απριλίου 2011.

Προφίλ
------

Γεννήθηκε στην Ταχούα το 1951 και σπούδασε στην Εθνική Σχολή Διοικήσεως της Νιαμέ. Συνέχισε τις σπουδές του στο εξωτερικό και απέκτησε πτυχίο στις πολιτικές επιστήμες, στη Γαλλία.

Πολιτική καριέρα
----------------

Η καριέρα του Νταντά ξεκίνησε στη διάρκεια της προεδρίας του Σεϊνί Κουνσέ , στη δεκαετία του 1970/ Ήταν υπονομάρχης της Νιαμέι από το 1979 ως το 1980 και υπονομάρχης της Φιλινγκέ από το 1983 ως το 1987. Έπειτα από το θάνατο του Κουνσέ, διορίστηκε υπουργός ζωικών πόρων και υδραυλικών ζητημάτων από τον Αλί Σαϊμπού στις 20 Νοεμβρίου 1987 και ως τις 15 Ιουλίου 1988, οπότε και τέθηκε εκτός της κυβέρνησης. Εν συνεχεία έγινε διοικητικός γραμματέας του Εθνικού Εκτελεστικού Γραφείου στο Εθνικό Κίνημα για την Ανάπτυξη της Κοινωνίας (MNSD) στις αρχές της δεκαετίας του 1990. Ο Νταντά υπηρέτησε ως μόνιμος γραμματέας του Ανωτέρου Συμβουλίου για τον Εθνικό Προσανατολισμό για κάποια περίοδο.

Ακολούθησε η διεξαγωγή των εκλογών του 1993. Ο Νταντά ήταν ανώτερος τεχνικός σύμβουλος στον πρωθυπουργό επί θεσμικών θεμάτων από τις 23 Δεκεμβρίου 1997 ως τις 16 Απριλίου 1999.

Μετά το πραξικόπημα του Απριλίου του 1999, ο Νταντά, ο οποίος εθεωρείτο εκπρόσωπος της κοινωνίας των πολιτών, διορίστηκε από την χούντα ως υπουργός τηλεπικοινωνιών, νεολαίας, πολιτισμού και αθλητισμού, καθώς επίσης και κυβερνητικός εκπρόσωπος στις 16 Απριλίου 1999. Παρέμεινε υπουργός ως την παράδοση της εξουσίας από το στρατό το Δεκέμβριο του 1999.

### Γεγονότα 2010

Έχοντας στο ενεργητικό του σπουδές στον Καναδά, ο Νταντά υπηρέτησε και ως πολιτικός σύμβουλος στην καναδική πρεσβεία στο Νίγηρα. Μετά την ανατροπή του προέδρου Μαμαντού Ταντζά από το στρατό, στις 18 Φεβρουαρίου του 2010, ο επικεφαλής του CSRD Σαλού Τζιμπό διόρισε τον Νταντά στην προσωρινή πρωθυπουργία, στις 23 Φεβρουαρίου. Ωστόσο, ο Νταντά δεν ανέλαβε και αρχηγός κυβερνήσεως, αξίωμα που ανέλαβε ο Τζιμπό, εκτός από εκείνο του αρχηγού κράτους.

Ο Νταντά δεν ανήκει σε κάποιο πολιτικό κόμμα  και μετά το διορισμό του ζήτησε εγγυήσεις για την αποκατάσταση της δημοκρατίας. Την 1η Μαρτίου 2010 διορίστηκε από τον Τζιμπό μεταβατική κυβέρνηση απαρτιζόμενη από 20 υπουργούς. Πέντε χαρτοφυλάκια δόθηκαν σε αξιωματικούς του στρατού, τρεις εκ των οποίων (μεταξύ αυτών και ο υπουργός άμυνας) ήταν στρατηγοί με στενούς δεσμούς με τον ανατραπέντα πρόεδρο Ταντζά.

Παραπομπές
----------

1. 1 2 3 4  Maman Chaïbou, *Répertoire biographique des personnalités de la classe politique*, volume 2 (2000), page 463 (Γαλλικά).
2. 1 2 3 4 5 6  Lauranne Provenzano, "Mahamadou Danda, Premier ministre de consensus", *Jeune Afrique*, 24 Φεβρουαρίου 2010 (Γαλλικά).
3. 1 2 3  "M. Mahamadou Danda, nommé Premier ministre du Niger", *Le Sahel*, 24 Φεβρουαρίου 2010 (Γαλλικά).
4. ↑  "Décret N° 87-167/PCMS du 20 novembre 1987, portant remaniement ministériel" Αρχειοθετήθηκε 2007-09-27 στο Wayback Machine. Ιστότοπος της Προεδρίας του Νίγηρα (accessed 23 Φεβρουαρίου 2010) (Γαλλικά).
5. ↑  "Décret n° 88-267/PCMS du 15 juillet 1988, fixant la composition du gouvernement" Αρχειοθετήθηκε 2007-09-27 στο Wayback Machine. Ιστότοπος της Προεδρίας του Νίγηρα (accessed 23 Φεβρουαρίου 2010) (Γαλλικά).
6. 1 2  *La situation socio démographique du Niger en 1990* (1992), σελ. 43 (Γαλλικά).
7. 1 2  "Le gouvernement du Niger, formé le 16 avril 1999", *Afrique Express* (αρχείο 2005) (Γαλλικά).
8. ↑  "Décret N° 99-16/PCRN du 16 Avril 1999 portant nomination des membres du Gouvernement" Αρχειοθετήθηκε 2007-09-27 στο Wayback Machine. Ιστότοπος της Προεδρίας του Νίγηρα (accessed 23 Φεβρουαρίου 2010) (Γαλλικά).
9. 1 2  "Niger junta names civilian premier until elections", Associated Press, 23 Φεβρουαρίου 2010.
10. 1 2  Boureima Hama, "Niger junta leader appoints premier", AFP, 23 Φεβρουαρίου 2010.
11. 1 2  "Niger junta names civilian as caretaker prime minister", BBC News, 23 Φεβρουαρίου 2010.
12. ↑  "Niger junta bars itself from future elections", BBC News, 25 Φεβρουαρίου 2010.
13. ↑  "Niger junta names five officers in new cabinet", AFP, 1 Μαρτίου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 204823608
* LCCN: no98076816
* ISNI: 0000 0003 5827 4488
* GND: 171550730
* SUDOC: 083375880
* BNF: cb166122604 (data)

 |

 |